
Parlamentul  României

Camera  Deputaţilor
Comisia pentru Sănătate şi Familie
                Nr. 28/720/ 12 decembrie 2002

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul asupra  proiectului de Lege privind aprobarea Ordonanţei de urgenţă a Guvernului nr. 16/2002 pentru modificarea art.14 din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului , trimisă Comisiei pentru sănătate şi familie  spre dezbatere şi avizare în fond, în procedură de urgenţă, cu adresa nr.623 din 2 decembrie 2002.


La întocmirea raportului, comisia a avut în vedere avizele Comisiei juridice de disciplină şi imunităţi ( nr.623/3.12.2002), Comisiei pentru buget, finanţe şi bănci ( nr.587/3.12.2002) , Consiliului Legislativ    (nr.1476/20.11.2002), precum şi avizul Consiliului Economic şi Social  (nr.3016/27.11.2002).


În raport de obiectul şi conţinutul său, proiectul de lege face parte din categoria legilor ordinare .

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
               Nr. 28/720/ 12 decembrie 2002 

R A P O R T

asupra proiectului de Lege  privind aprobarea Ordonanţei de urgenţă a Guvernului nr. 161/2002 pentru modificarea art.14 din 

Ordonanţa Guvernului nr. 125/1998 privind înfiinţarea,

organizarea şi funcţionarea Agenţiei Naţionale a Medicamentului 

1. Cu adresa nr.623 din 2 decembrie 2002, Comisia pentru sănătate şi familie  a fost sesizată cu dezbaterea şi avizarea în fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 16/2002 pentru modificarea art.14 din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului.
 La întocmirea raportului,  comisia a avut în vedere avizele primite de la Comisia juridică de disciplină şi imunităţi , Comisia pentru buget, finanţe şi bănci , Consiliul Legislativ şi Consiliul Economic şi Social  .

Proiectul de lege cuprinde prevederi privind finanţarea Agenţiei Naţionale a Medicamentului , integral, din venituri proprii şi folosirea acestora pentru cheltuieli de personal, cheltuieli materiale şi servicii, precum şi pentru cheltuieli de capital. 

Prin modificările aduse la art.14 alin.(3) din  Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului aprobată prin Legea nr.594/2002,  veniturile extrabugetare puteau fi utilizate numai pentru cheltuieli materiale şi de capital. Ori, în aceste condiţii, desfăşurarea activităţii Agenţiei Naţionale a Medicamentului , care încă de la înfiinţare ( 1998 ) nu a beneficiat de alocaţii de la bugetul de stat, funcţionând numai în baza veniturilor proprii, a fost blocată întrucât cheltuielile acesteia, inclusiv plata drepturilor salariale , sunt suportate din veniturile proprii.

Prin promovarea acestui proiect de lege se are în vedere realizarea cadrului legislativ complet, care să stabilească fără echivoc, atât finanţarea cât şi modul de folosire a veniturilor proprii ale Agenţiei Naţionale a Medicamentului.

Faţă de cele arătate, comisia propune Plenului Camerei Deputaţilor spre dezbatere şi aprobare proiectul de Lege privind aprobarea Ordonanţei de urgenţă a Guvernului nr. 16/2002 pentru modificarea art.14 din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului.

2. În raport de obiectul şi conţinutul său, proiectul de lege face parte din categoria legilor ordinare.

3. La lucrările comisiei din zilele de 10 şi 11.12.2002, din totalul de 14 membri, au fost prezenţi 12 deputaţi.

Raportul comisiei a fost adoptat, în unanimitate.

În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege privind aprobarea Ordonanţei de urgenţă a Guvernului nr. 16/2002 pentru modificarea art.14 din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului.

                       PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

